**POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN)**

**(POSTUPAK NABAVE S OBVEZNOM OBJAVOM)**

**NAZIV PROJEKTA: Izrada projektne dokumentacije i provedba mjera zaštite zgrade Hrvatskog glazbenog zavoda, Gundulićeva 6, Zagreb**

**NAZIV NABAVE:** **Izvođenje radova cjelovite obnove i energetske obnove zgrade HGZ-a**

**EVIDENCIJSKI BROJ NABAVE:** **4-2023**

**DATUM OBJAVE: 24. studeni 2023.**

**1. IZMJENA POZIVA NA DOSTAVU PONUDA**

**POZIV NA DOSTAVU PONUDA**

1. **OPĆI PODACI**

**1.1**. **Podaci o Naručitelju:**

**Naziv naručitelja:** Hrvatski glazbeni zavod

**Adresa:** Gundulićeva 6 HR-10000 Zagreb

**OIB:** 93966915493

**Broj telefona:** +385 (0)1 48 30 822

**Internet stranica:** [**https://hgz.hr**](https://hgz.hr)

**1.2.** **Kontakt osoba (osoba zadužena za komunikaciju s ponuditeljima)**

**Ime i prezime:** Julija Dončević

**Adresa elektroničke pošte kontakt osobe:** julija@emda.hr

**Broj telefona:** +385953443889

Komunikacija i svaka druga razmjena informacija između Naručitelja i ponuditelja obavljat će se isključivo u pisanom obliku putem elektroničke pošte kontakt osobe Naručitelja odnosno internetske stranice [www.strukturnifondovi.hr](http://www.strukturnifondovi.hr)

**1.3. Vrsta postupka nabave**

Postupak s objavom poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) sukladno primjenjivim Pravilima o provedbi postupaka nabava za neobveznike Zakona o javnoj nabavi.

**1.4. Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude bit će stavljene na raspolaganje ponuditeljima na internetskoj stranici Europski strukturni i investicijski fondovi, adresa internetske stranice [www.strukturnifondovi.hr](http://www.strukturnifondovi.hr) (od dana objave Poziva na dostavu ponuda koji se smatra danom početka postupka nabave).

**1.5. Objašnjenja i izmjene natječajne dokumentacije**

Gospodarski subjekti su ovlašteni za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda.

Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.3.).

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „**za nabavu Izvođenje radova cjelovite obnove i energetske obnove zgrade HGZ**“ isključivo putem elektroničke pošte osobe zadužene za komunikaciju s Ponuditeljima (točka 1.2.), dok će Naručitelj pitanja i odgovore objavljivati na web stranici [www.strukturnifondovi.hr](http://www.strukturnifondovi.hr).

U slučaju da Naručitelj za vrijeme roka za dostavu ponuda izmjeni Poziv na dostavu ponuda, izmjene će učiniti dostupnima svim Ponuditeljima na isti način i na istoj internetskoj stranici kao i Poziv na dostavu ponuda te ponuditeljima osigurati primjereni rok za dostavu ponuda od objave izmjene. U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, Naručitelj će razmjerno produljiti rok za dostavu ponuda za minimalno 5 dana, računajući od dana objave izmjene.

Ako iz bilo kojeg razloga Poziv na dostavu ponuda, obavijesti o izmjenama i dopunama Poziva na dostavu ponuda te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude. Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

**1.6. Posjet gradilištu**

Naručitelj će za zainteresirane gospodarske subjekte organizirati posjet gradilištu, uz prethodnu najavu zainteresiranih gospodarskih subjekata najmanje 48 sati ranije na adresu za komunikaciju navedenu u Pozivu u točci 1.2. Najava mora sadržavati podatke o gospodarskom subjektu, odnosno naziv i adresu, OIB ili nacionalni identifikacijski broj, kontakt telefon, kontakt osobu i adresu elektroničke pošte. Lokaciju se na taj način može obići tijekom radnog vremena Naručitelja, bilo koji radni dan zaključno s radnim danom koji prethodi danu isteka roka za dostavu ponuda. Na dan u koji istječe rok za dostavu ponuda Naručitelj neće organizirati obilazak lokacije.

Zainteresirani gospodarski subjekt nije obavezan pregledati gradilište**.**

**1.7. Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi njihova poslovnog nastana ili podružnice.

**1.8. Sprječavanje sukoba interesa**

Naručitelj u provedbi postupka nabave postupa sukladno odredbama Pravila za provedbu postupaka nabave za neobveznike Zakona o javnoj nabavi i načelu izbjegavanja sukoba interesa.

Sukladno navedenom, Naručitelj se nalazi u sukobu interesa sa sljedećim gospodarskim subjektima:

* ODVJETNIČKI URED NEVEN VUČKOVIĆ, Zagreb
* HRVATSKI GLAZEBNI ZAVOD d.o.o., Zagreb
* EMDA d.o.o. Zagreb
* HDAP (HRVATSKO DRUŠTVO ZA AUTORSKO PRAVO) TRG REPUBLIKE HRVATSKE 3, ZAGREB
* KARIKA, obrt za usluge vl. Marija Saraga, Ilica 184, Zagreb
* FOND LOVRO I LILLY MATAČIĆ, Trg Stjepana Radića 4, Zagreb
* HDGP (Hrvatsko Društvo gudačkih pedagoga), Trg republike Hrvatske 12, Zagreb
* Međunarodno violinističko natjecanje „Vaclav Huml“, Ilica 42, 10000 Zagreb
* HU OSORSKE GLAZBENE VEČERI, Zagreb
* HDGU (Hrvatsko društvo glazbenih umjetnika), Ilica 42, Zagreb
* Institut za povijest umjetnosti, Ul. grada Vukovara 68, 10000 Zagreb
* HGM (Hrvatska glazbena mladež), Zagreb
* Fond Lovro i Lilly Matačić, Zagreb
* WORKONNECT j.d.o.o., Vrapčanska ulica 12, 10000 Zagreb

**1.9. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost članova zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu (**Prilog 1**), uz obveznu naznaku člana zajednice ponuditelja koji je ovlašten za komunikaciju s Naručiteljem. Također, gospodarski subjekti članovi zajednice ponuditelja obvezni su popuniti **Prilog 1.a** Ponudbenom listu – Podaci o članovima zajednice ponuditelja (za svakog člana zajednice ponuditelja zasebno).

Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije.

**1.10. Podugovaratelji**

Ako gospodarski subjekt namjerava dati dio ugovora u podugovor jednom ili više podizvoditelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja,

U slučaju sudjelovanja podizvoditelja, ponuditelj je dužan uz ponudu dostaviti ispunjeni **Prilog 1.b** Ponudbenom listu – Podaci o podizvoditelju/ima (za svakog podizvoditelja zasebno). Ako ponuditelj odnosno zajednica ponuditelja ne dostavi podatke o podizvoditelju, smatra se da će cjelokupni predmet nabave izvršiti samostalno. Sudjelovanje podizvoditelja ne utječe na odgovornost ponuditelja za izvršenje ugovora.

**1.11. Procijenjena vrijednost nabave**

Ukupna procijenjena vrijednost nabave iznosi **14.099.508,93 EUR bez PDV-a**, odnosno **17.624.386,16 EUR** sa PDV-om.

Količine naznačene u Troškovniku (Prilog 2) su okvirne. Stvarno nabavljena količina predmeta nabave može biti veća ili manja od okvirne količine te takve razlike pri izvođenju radova ne predstavljaju izmjenu ugovora o nabavi.

S tim u vezi, a s obzirom na to da su količine u nabavi određene kao okvirne, napominje se da Naručitelj ima pravo na neizvođenje radova opisanih određenim troškovničkim stavkama, pri čemu Izvođač nema pravo na naknadu izgubljene dobiti uslijed smanjenja predviđenih opsega radova.

**2.** **PREDMET NABAVE**

**2.1. Opis predmeta nabave/tehničke specifikacije**

Predmet nabave je **izvođenje radova cjelovite obnove i energetske obnove zgrade** Hrvatskog glazbenog zavoda oštećenog u potresu 2020. godine na području Grada Zagreba, Krapinsko-zagorske županije i Zagrebačke županije čije planirano stanje bruto izvedene površine iznosi 4.127,9 m2.

Nabava nije podijeljena na grupe.

Detaljan opis predmeta nabave i količina predmeta nabave odnosno tehničke specifikacije određeni su **Troškovnikom (Prilog 2) koji čini sastavni dio ovog Poziva**.

Troškovnik (Prilog 2) obuhvaća građevinsko obrtničke i instalaterske radove, a čiji su sastavni dijelovi:

* OPĆI UVJETI TROŠKOVNIKA
* SEPARAT 1 – PROJEKT ARHITEKTURE
* SEPARAT 2 – PRROJEKT OBNOVE PROČELJA
* SEPARAT 3 – PROJEKT VODOVODA I ODVODNJE
* SEPARAT 4 – PROJEKT ELEKTROINSTALACIJA JAKE I SLABE STRUJE TE SUSTAVA ZAŠTITE OD MUNJE, PROJEKT VATRODOJAVE
* SEPARAT 5 – PROJEKT STROJARSKIH INSTRALACIJA
* SEPARAT 6 - PROJEKT STABILNOG SUSTAVA ZA GAŠENJA POŽARA - SPRINKLER SUSTAV
* SEPARAT 7 - PROJEKT VERTIKALNOG TRANSPORTA
* SEPARAT 8 - PROJEKT MJERENJA UPRAVLJANJA I REGULACIJE - CNUS
* SEPARAT 9 – PROJEKT SCENSKE TEHNIKE
* REKAPITULACIJA

Kako bi se osigurao pristup zainteresiranim gospodarskim subjektima svim relevantnim informacijama nužnim za sastavljanje ponude, Naručitelj je relevantnu projektno-tehničku dokumentaciju stavio na raspolaganje na sljedećoj poveznici: <https://we.tl/t-MidRiZrItB>

Projektno-tehnička dokumentacija se sastoji od sljedećih mapa:

Mapa 1 ARHITEKTONSKI PROJEKT:

* KNJIGA 1 ARHITEKTONSKI PROJEKT
* KNJIGA 3 ARHITEKTONSKI PROJEKT - PROJEKT OBNOVE PROČELJA

Mapa 3 GRAĐEVINSKI PROJEKT - PROJEKT VODOVODA I ODVODNJE

Mapa 4 ELEKTROTEHNIČKI PROJEKT - PROJEKT INSTALACIJA JAKE I SLABE STRUJE TE SUSTAVA ZAŠTITE OD MUNJE

Mapa 5 ELEKTROTEHNIČKI PROJEKT - PROJEKT VATRODOJAVE

Mapa 6 STROJARSKI PROJEKT - PROJEKT STROJARSKIH INSTALACIJA

Mapa 7 STROJARSKI PROJEKT - PROJEKT STABILNOG SUSTAVA ZA GAŠENJA POŽARA SPRINKLER SUSTAV

Mapa 8 STROJARSKI PROJEKT - PROJEKT VERTIKALNOG TRANSPORTA

Mapa 11 ELEKTROTEHNIČKI PROJEKT - PROJEKT MJERENJA UPRAVLJANJA I REGULACIJE (CNUS)

Mapa 13 STROJARSKI PROJEKT - PROJEKT SCENSKE TEHNIKE

**Predmetna dokumentacija na gore navedenom linku ne čine sastavni dio Poziva na dostavu ponuda, nego služi kao podloga za izradu ponuda.**

Tehnička specifikacija s detaljnim opisom izvođenja radova određena je Troškovniku **(Prilog 2).** Zahtjevi tehničke specifikacije predmeta nabave, vrsta, kvaliteta i količine u cijelosti su iskazani u Troškovniku koji čine međuovisnu nedjeljivu cjelinu.

Predajom ponude u kojoj su ponuđene cijene svih stavki troškovnika, Ponuditelji potvrđuju da su ponuđeni radovi u cijelosti sukladni uvjetima i zahtjevima propisanim u tehničkim specifikacijama ovog Poziva na dostavu ponuda. Svi radovi koji su predmet nabave trebaju se izvoditi proizvodima (materijalima) u skladu s troškovnikom te definiranim svojstvima koje moraju imati građevni proizvodi i pozitivnim propisima kojima je predmetna materija regulirana, prvenstveno u skladu s važećim Zakonom o gradnji, Zakonom o građevnim proizvodima, Zakonom o zaštiti okoliša, Zakonom o zaštiti na radu, Zakonom o zaštiti od buke, Zakonom o zaštiti od požara, te drugim važećim tehničkim propisima i priznatim tehničkim pravilima iz područja gradnje, za što treba predočiti odgovarajuće dokaze u vrijeme gradnje.

Svi ponuđeni i ugrađeni materijali trebaju biti novi (nerabljeni).

Naručitelj u Tehničkim specifikacijama nije upućivao na robne marke.

Iznimno, ako u pojedinim stavkama predmet nabave nije bilo moguće dovoljno precizno i razumljivo opisati na drugačiji način, Naručitelj je uputio na određenu robnu marku. Pritom, svi proizvodi koji su u opisani uz navođenje trgovačke marke/oznake, popraćeni su formulacijom koja upućuje na mogućnost nuđenja drugačijeg proizvoda jednakovrijednih karakteristika („ili jednakovrijedan“), odnosno, čak i u slučajevima kad predmetna formulacija nije navedena, ovom odredbom Poziva na dostavu ponuda Naručitelj dopušta mogućnost nuđenja jednakovrijednih rješenja.

Ako se kod bilo koje stavke u Pozivu na dostavu ponuda, uključujući i popratne priloge i obrasce, upućuje na marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju Izvršitelju je dozvoljeno projektirati i graditi na način da se isporuči jednakovrijedan proizvod.

Kriteriji mjerodavni za ocjenu jednakovrijednosti:

Za sve stavke kojima se upućuje na marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju Izvršitelj može projektirati i graditi na način da se isporuči jednakovrijedno traženom ili navedenom. Ako Izvršitelj isporuči jednakovrijedan proizvod mora navesti podatke o proizvodu kojeg je isporučio. Ovisno o proizvodu, kao dokaz jednakovrijednosti, Izvršitelj mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehnička dokumentacija proizvođača, ispitni izvještaji priznatoga tijela, atesti, norme, certifikati sukladnosti i sl.) Izvršitelj mora dokazati da rješenja koja predlaže na jednakovrijedan način zadovoljavaju zahtjeve definirane od strane Naručitelja.

Ako su u ovom Pozivu na dostavu ponuda, uključujući i popratne priloge i obrasce, navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi za sve dijelove predmeta nabave u kojima se upućuje na norme, Izvršitelj može projektirati i graditi na način da isporuči jednakovrijedna rješenja te se za svako navođenje normi smatra da je popraćeno izrazom „ili jednakovrijedno“. Naručitelj neće smatrati neurednim izvršenjem ugovora slučajeve kada isporučeni radovi, roba ili usluge nisu u skladu s tehničkim specifikacijama na koje je uputio, ako Izvršitelj tijekom izvršenja ugovora o nabavi na zadovoljavajući način dokaže, bilo kojim prikladnim sredstvom (tehnička dokumentacija proizvođača, ispitni izvještaji priznatoga tijela, atesti, norme, certifikati, sukladnosti i sl.) da rješenja koja predlaže na jednakovrijedan način zadovoljavaju zahtjeve definirane od strane Naručitelja.

**2.2. Provjera usklađenosti tehničkih karakteristika i usklađenosti s normama**

Usklađenost ponuđenih radova i proizvoda s tehničkim karakteristikama te usklađenost s normama navedenim u Troškovniku provjeravat će se tijekom izvršavanja ugovora o nabavi uz uvjet. Konkretno, odobrenje materijala i proizvoda će se obavljati putem dokumenta “nominacija materijala“ kojima se dokazuje da su ugrađeni materijali i proizvodi sukladni onima iz ponudbenog troškovnika. Obrazac nominacije materijala utvrdit će se nakon potpisivanja ugovora. **Nominaciju svih materijal izvođač je dužan dostaviti najkasnije 75 dana nakon uvođenja u posao.**

**Stoga, ponuditelji nisu obvezni dostavljati dokaze o sukladnosti tijekom trajanja postupka nabave, osim u odnosu na izrijekom specificirane stavke Troškovnika navedene u Prilogu 8. ovog Poziva.**

**Naručitelj će od ponuditelja koji je podnio najpovoljniju ponudu kao dostatan dokaz utvrđivanja tehničkih, funkcionalnih i oblikovnih karakteristika nuđenih materijala i proizvoda, te sukladnost istih traženim normama, tražiti dostavu odgovarajućih dokaza.**

**Odgovarajućim dokazima smatrat će se dokumenti kojima je ponuditelj u mogućnosti dokazati da ponuđeni proizvod odgovara traženim tehničkim, funkcionalnim i oblikovnim karakteristikama te da isti udovoljavaju traženim normama:**

**- tehnički listovi**

**- izjave o sukladnosti**

**- izvorni katalozi**

**- potvrde ispitnih i regulatornih tijela, instituta za kontrolu kvalitete ili agencije priznate stručnosti.**

**U dostavljenim odgovarajućim dokazima moraju jasno biti označene tražene karakteristike ili sukladnost kojima se osigurava udovoljenje uvjeta navedenih u Prilogu 8. a sukladno troškovničkim stavkama.**

**Autentičnost dokumenata mora biti potvrđena na zahtjev Naručitelja. Naručitelj je ovlašten, ali nije dužan tražiti potvrdu autentičnosti.**

**Rok za dostavu navedenih dokaza je pet dana od slanja zahtjeva putem e-maila.**

Provjera usklađenosti ponuđenih radova i proizvoda s tehničkim, funkcionalnim i oblikovnim karakteristikama te normama vrši se za ključne stavke kojima se osigurava propisana obnova i zaštita kulturnog dobra.

**2.3. Način određivanja cijene ponude**

Cijena ponude izražava se u eurima (EUR).

Cijena ponude iskazuje se za cjelokupan predmet nabave za koji ponuditelj daje ponudu. Cijena ponude upisuje se brojkama sukladno **Prilogu 1 (Ponudbeni list)** te **Prilogu 2 (Troškovnik).**

Ponuditelj je dužan u **Prilogu 1 (Ponudbeni list)** upisati ukupnu cijenu ponude bez poreza na dodanu vrijednost (PDV-a) iz **Priloga 2 (Troškovnik)**, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale.

Ponuditelj **Prilog 2 (Troškovnik)** popunjava na način da u istome naznači jedinične cijene. Jedinična cijena moraju biti zaokruženi na dvije decimale.

Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 EUR) ili ostavlja prazno, odnosno na drugi način se označava kako upis nije primjenjiv.

U cijenu ponude bez poreza na dodanu vrijednost moraju biti uračunati svi troškovi i popusti.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te ponuda može biti odbijena.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude **sa PDV-om.**

Pri sklapanju ugovora o radovima jedinične cijene iz osnovnog ugovora ne smiju se povećavati.

**2.4. Rok i mjesto izvršenja predmeta nabave**

Rok za izvođenje radova je **24 mjeseca od potpisa ugovora**.

Datumom završetka izvođenja radova se smatra datum završetka radova naveden u Zapisniku o primopredaji.

Rok se može produljiti u slučajevima:

a) u kojima je odabrani ponuditelj zbog više sile ili drugog događaja koji ima značenje promijenjenih okolnosti nastalih nakon sklapanja Ugovora, koje se nisu mogle predvidjeti, bio spriječen pravodobno izvesti radove;

b) zbog bilo kojeg kašnjenja kojeg je uzrokovao Naručitelj ili osobe za koje on odgovara.

Mjesto izvršenja predmeta nabave je **Gundulićeva 6 i 6a, Zagreb, k.č. 2120; k.o. Centar.**

**3. RAZLOZI ISKLJUČENJA PONUDITELJA**

Ponuditelj, odnosno zajednica ponuditelja dužni su u svojoj ponudi priložiti dokumente zahtijevane ovim Pozivom, kojima se dokazuje kako **ne postoje** sljedeći razlozi za isključenje:

3.1 Ponuditelj se isključuje iz postupka nabave:

* ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara (**dokaz: Izjava iz Priloga 3.)**
* nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna/26,54 EUR (**dokaz: Izjava iz Priloga 3. i Potvrda porezne za ponuditelje koji imaju poslovni nastan u Republici Hrvatskoj, a za ostale ponuditelje dokument kojim se dokazuje da su ispunjene predmetne obveze u njihovoj državi nastana, ne starije od 6 mjeseci računavši od dana objave poziva.)**
* ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne **dokaz: Izjava iz Priloga 3., no isključenje po bilo kojoj osnovi saznavanja za navedeno**).

3.2. Ponuditelj je dužan u svojoj ponudi priložiti dokumente zahtijevane ovim Pozivom, kojima se dokazuje gore navedeni razlozi za isključenje i to:

* Izjavu Ponuditelja potpisanu od osobe ovlaštene za zastupanje gospodarskog subjekta, kojim potvrđuje da ne postoje razlozi za isključenje, odnosno da se gospodarski subjekt ne nalazi u jednoj od situacija navedenih iz točke 3.1. ovog Poziva **(Prilog 3.)**
* Potvrda porezne za ponuditelje koji imaju poslovni nastan u Republici Hrvatskoj, a za ostale ponuditelje dokument kojim se dokazuje da su ispunjene predmetne obveze iz točke 3.1. navod 2. u njihovoj državi nastana

**Izjava i potvrda ne smiju biti starije od 6 mjeseci računavši od dana objave poziva.**

U slučaju zajednice ponuditelja, svi članovi zajednice ponuditelja moraju dokazati nepostojanje razloga za isključenje.

Naručitelj može prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**4. UVJETI SPOSOBNOSTI**

Ponuditelj, odnosno zajednica ponuditelja, dokazuje svoju tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 4. Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokazi i dokumenti kojima se dokazuje sposobnost ponuditelja moraju biti na hrvatskom jeziku. Ukoliko je dokument za dokazivanje sposobnosti na stranom jeziku, isti dokument mora biti dostavljen uz priloženi prijevod na hrvatski jezik.

**4.1.** **Tehnička i stručna sposobnost**

**4.1.1. Iskustvo gospodarskog subjekta**

Gospodarski subjekt mora dokazati tehničku i stručnu sposobnost. Naručitelj je odredio uvjete tehničke i stručne sposobnosti kojima se osigurava da gospodarski subjekt ima ljudske i tehničke resurse te iskustvo potrebno za izvršenje ugovora o nabavi. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

Obrazloženje traženih uvjeta sposobnosti: Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu resursa i iskustva na izvođenju radova istih ili sličnih predmetu nabave.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.1.1.

Gospodarski subjekt mora dokazati da je u godini u kojoj je započeo postupak nabave (2023. godina) i tijekom pet godina koje prethode toj godini (2022., 2021., 2020., 2019. i 2018. godina) izvršio najmanje jedne radove iste ili slične predmetu nabave čija ukupna vrijednost bez PDV-a mora biti **najmanje 9.000.000,00 EUR**. Pritom, za izračun izvršenih radova moguće je uzeti u obzir **minimalno jednu, a maksimalno dvije reference.**

**Sličnim radovima će se smatrati izvođenje radova na rekonstrukciji i/ili obnovi i/ili sanaciji građevine koja je pojedinačno zaštićeno kulturno dobro ili se nalazi** **u zaštićenoj kulturnoj cjelini.**

Za potrebe utvrđivanja tehničke sposobnosti gospodarskog subjekta iz ove točke 4.1.1. u ponudi se dostavlja **Prilog 4 – Popis izvršenih radova koji mora sadržavati:**

Popis sadržava minimalno sljedeće:

− predmet radova  
− vrijednost radova (bez PDV‐a)   
− opis izvršenih radova iz kojeg je vidljivo da se radi o radovima istim ili sličnim predmetu nabave

- oznaku pojedinačnog zaštićenog kulturnog dobra ili zaštićene kulturne cjeline prema registru zemlje u kojoj su radovi izvedeni,  
− razdoblje izvršenja,  
− naziv druge ugovorne strane (investitora, naručitelja) i osobu za kontakt i kontakt podatke naručitelja.

U slučaju da gospodarski subjekt vrijednost radova iskaže u valuti različitoj od valute EUR (euro), Naručitelj će pri konverziji u EUR koristiti srednji tečaj Hrvatske narodne banke (HNB - Tečajna lista za klijente HNB-a) koji je u primjeni na dan objave poziva na dostavu ponuda. Za valutu koja ne kotira na deviznom tržištu u Republici Hrvatskoj, Naručitelj će pri konverziji u EUR koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj HNB za mjesec u kojemu je započeo ovaj postupak nabave. Ukoliko je predmet konverzije HRK, prilikom preračunavanja protuvrijednosti Naručitelj će koristiti tečaj 1 EUR = 7,53450 HRK.

Naručitelj može izravno od druge ugovorne strane zatražiti provjeru istinitosti popisa. Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u Prilogu 4 i to izravno od druge ugovorne strane (Naručitelja) ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu.

**4.1.2. Tehnički stručnjaci**

Stručni kadar koji ponuditelj mora imati na raspolaganju s traženim uvjetima naveden je u ovom poglavlju.

Ponuditelj može u izvršenju Ugovora angažirati i veći broj stručnjaka uz ograničenje da svakako mora angažirati minimum stručnjaka koji su traženi dokumentacijom o nabavi.

Ako ponuditelj nakon dodjele ugovora neće imati na raspolaganju tehničke stručnjake koje je naveo u ponudi, može odrediti neku drugu osobu, ako ta druga osoba ispunjava minimalno kriterije određene ovom točkom dokumentacije. Gospodarski subjekt može tokom trajanja ugovora, ukoliko bude potrebno, zamijeniti imenovanog stručnjaka, samo pod uvjetom da zamjenski stručnjak zadovoljava uvjete propisane dokumentacijom o nabavi. Nakon potpisa ugovora, zahtjev za zamjenu imenovanog stručnjaka gospodarski subjekt podnosi u pisanom obliku, a zamjenu može izvršiti tek po zaprimljenom odobrenju Naručitelja.

Traženi stručnjaci:

1. **Stručnjak 1** – Inženjer gradilišta koji je bio imenovan kao Inženjera gradilišta, Glavni Inženjer gradilišta ili Voditelja radova s referencom na jednom projektu[[1]](#footnote-1) koji se odnosi na rekonstrukciju i/ili obnovu i/ili sanaciju i/ili izgradnju građevine koja je pojedinačno zaštićeno kulturno dobro ili u zaštićenoj kulturnoj cjelini minimalne vrijednosti 9.000.000,00 EUR bez PDV-a

2. **Stručnjak 2** – Voditelj građevinskih radova

3. **Stručnjak 3** – Voditelj elektro radova

4. **Stručnjak 4** – Voditelj strojarskih radova

**Osobe koje Ponuditelj navede u ponudi kao osobe odgovorne za pružanje usluga moraju zaista i sudjelovati kao tehnički stručnjaci u projektu. Stručnjak 1 je obvezan biti svakodnevno na gradilištu i Stručnjak 2 su obvezni biti svakodnevno na gradilištu dok su stručnjaci 3 i 4 obvezni biti na gradilištu prema potrebi odnosno nalogu Inženjera gradilišta i/ili stručnog nadzora te voditelja projekta gradnje.**

Svi traženi stručnjaci moraju ispunjavati uvjete koji su određeni primjenjivim propisima, pri čemu predmetni uvjeti ne predstavljaju uvjete tehničke i stručne sposobnosti, već uvjete i zahtjeve koji moraju biti ispunjeni sukladno posebnim propisima.

Zajednica gospodarskih subjekata kumulativno (zajednički) dokazuje sposobnost iz ove točke.

Za potrebe utvrđivanja tehničke sposobnosti gospodarskog subjekta iz ove točke 4.1.2. u ponudi se dostavlja **Prilog 5 – Popis predloženih stručnjaka s traženom minimalnom referencom Stručnjaka 1 koji mora sadržavati:**

− ime i prezime stručnjaka   
− pozicija za koju se pojedini stručnjak predlaže imenovati  
− predmet radova reference Stručnjaka 1

− vrijednost radova reference Stručnjaka 1

− oznaku pojedinačnog zaštićenog kulturnog dobra ili zaštićene kulturne cjeline prema registru zemlje u kojoj su radovi izvedeni reference Stručnjaka 1  
− naziv druge ugovorne strane (investitora, naručitelja) i osobu za kontakt i kontakt podatke naručitelja za referencu Stručnjaka 1

Naručitelj može izravno od druge ugovorne strane zatražiti provjeru istinitosti podataka. Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u Prilogu 5 i to izravno od druge ugovorne strane (Naručitelja) ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu.

**5. KRITERIJ ZA ODABIR PONUDE**

Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave. Odabir najpovoljnije ponude izvršit će se uspoređivanjem iskazane cijene ponude i dodatnih kriterija odabira putem formule i tablice bodovanja.

Najpovoljnijom ponudom smatrati će se ona ponuda koja nakon bodovanja ostvari najveći broj bodova.

Naručitelj je osim cijene odredio i dodatan kriterij odabira ponude koji je povezan s predmetom nabave, a koji se odnosi na ponuđeno trajanje jamstvenog roka za otklanjanje nedostataka i specifično iskustvo Stručnjaka 1.

|  |  |  |  |
| --- | --- | --- | --- |
| **Red. broj** | **Kriterij** | **Relativni značaj** | **Maksimalni broj bodova** |
| 1. | Cijena ponude bez PDV-a (financijski kriterij) | 50% | 50 |
| 2. | Trajanje jamstvenog roka za otklanjanje nedostataka (nefinancijski kriterij) | 10% | 10 |
| 3. | Specifično iskustvo Stručnjaka 1  (nefinancijski kriterij) | 40 % | 40 |
| **Maksimalni broj bodova** | | **100%** | **100** |

**U slučaju da su dvije ili više valjanih ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.**

**5.1. Cijena ponude bez PDV-a (financijski kriterij) – 50 bodova**

Ovim kriterijem se ocjenjuje cijena ponude gospodarskog subjekta sa uključenim iznosom PDV-a.

Maksimalan broj bodova koji svaka ponuda može ostvariti u okviru ovog kriterija je 50 bodova.

Ona valjana ponuda čija je ponuđena cijena najniža dobit će maksimalan broj bodova.

Bodovna vrijednost prema ovom kriteriju izračunava se prema sljedećoj formuli:

CP=CPmin /CPpon \* 50

CP=broj bodova koji je dobila ponuda za cijenu

CPmin=najniža ponuđena cijena valjane ponude u postupku nabave

CPpon=ponuđena cijena ponude koja se ocjenjuje

50=maksimalan broj bodova za kriterij cijene

Broj bodova za promatranu ponudu po kriteriju cijene izračunat će se sukladno gore navedenoj formuli te će se isti iskazati kao broj zaokružen na dva decimalna mjesta.

**5.2. Trajanje jamstvenog roka za otklanjanje nedostataka (nefinancijski kriterij) – 10 bodova**

Naručitelj kao jedan od kriterija određuje duljinu trajanja jamstvenog roka za otklanjanje nedostataka.

Maksimalni broj bodova koji ponuditelj može dobiti prema ovom kriteriju je 10.

Minimalno trajanje predmetnog jamstvenog roka iznosi 24 mjeseca od dana izvršene primopredaje radova (potpisivanja Zapisnika o primopredaji).

Ponude se boduju na način da valjana ponuda u kojoj je iskazan najduži jamstveni rok dobiva 10 bodova a svaka druga ponuda s kraćim rokom razmjerno manji broj bodova, a prema sljedećoj formuli:

J=Jo/Jn \* 10,

J= broj bodova koje je dobila ponuda za ponuđeni jamstveni rok

Jo= jamstveni rok koji je ponuđen u ponudi koja se ocjenjuje

Jn= najduži ponuđeni jamstveni rok valjane ponude u postupku nabave

10= maksimalni broj bodova

Pritom, u slučaju nuđenja jamstvenog roka od 24 mjeseca ili manje, ponuditelj dobiva 0 bodova. Ponuditelji predajom ponude pristaje na minimalni jamstveni rok, ako u ponudi nije naznačeno da nudi duži jamstveni rok od minimalnog.

Najduže trajanje jamstvenog roka je 120 mjeseci koje će se uzimati u obzir za potrebe dodjele bodova. Ako ponuditelj ponudi duži rok od 120 mjeseci smatrat će se da je ponudio jamstveni rok u trajanju od 120 mjeseci.

Jamstveni rok moguće je iskazivati isključivo cijelim brojem u mjesecima. Ponuđeni jamstveni rok od 24 mjeseca bodovat će se s 0 bodova. Za slučaj da se dužina roka iskaže u danima ili godinama, za potrebe ocjenjivanja i izvršenja ugovora o radovima smatrat će se da je 30 dana 1 mjesec, a 1 godina 12 mjeseci.

Ponuđeni jamstveni rok ne utječe na odgovornost izvođača za nedostatke građevine koji se tiču ispunjavanja zakonom određenih bitnih zahtjeva za građevinu, ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima.

Ponuditelji u sklopu ponude dostavljaju Izjavu u **Prilogu 6.** ove Dokumentacije o nabavi u kojoj sukladno odredbama iz ovog Poziva navode predmetni rok temeljem kojeg će Naručitelj dodijeliti bodove u sklopu predmetnog kriterija za odabir.

Ako ponuditelji uz ponudu ne dostave popunjenu Izjavu u **Prilogu 6**. ili ako predmetni prilog ne sadrži podatak o trajanju jamstvenog roka **uzet će se da je ponuđen jamstveni rok u trajanju od 24 mjeseca.**

**5.3. Specifično iskustvo Stručnjaka 1**

Naručitelj kao treći (nefinancijski) kriterij određuje specifično iskustvo stručnjaka kako bi se osigurala uspješna i pravovremena provedba ugovora o nabavi odnosno što kvalitetnije izvršenje radova koje su predmet nabave.

S obzirom na specifičnost očekivanih rezultata kao i predviđeno trajanje za izvršenje ugovora, tehničke vještine i profesionalno iskustvo stručnjaka imaju utjecaj na kvalitetu izvršenja, a isto tako i osiguravaju uredno izvršenje ugovora o nabavi u predviđenom vremenskom roku.

Zbog navedenog, tehničke vještine i profesionalno iskustvo stručnjaka određuje tehničku vrijednost ponude ponuditelja, i posljedično njezinu ekonomsku vrijednost. Maksimalni broj bodova koji Ponuditelj može dobiti po ovom kriteriju je 40.

Za Stručnjaka 1 – Inženjera gradilišta ili Voditelja radova, bodovat će se broj projekata koji se odnosi na rekonstrukciju i/ili obnovu i/ili sanaciju i/ili izgradnju građevine koja je zaštićeno kulturno dobro ili u zaštićenoj kulturnoj cjelini minimalne bruto površine 4.000 m2, u kojima je stručnjak sudjelovao na poziciji Inženjera gradilišta, Glavni Inženjer gradilišta ili voditelja radova prema sljedećoj tablici:

|  |  |  |
| --- | --- | --- |
| **Specifično iskustvo Stručnjaka 1** | **Broj projekata[[2]](#footnote-2)** | **Broj bodova** |
| Broj projekata koji se odnosi na rekonstrukciju i/ili obnovu i/ili sanaciju i/ili izgradnju građevine koja je pojedinačno zaštićeno kulturno dobro ili u zaštićenoj kulturnoj cjelini[[3]](#footnote-3) minimalne pojedinačne bruto površine 4.000 m2 na kojima je stručnjak sudjelovao na poziciji Inženjera gradilišta, Glavni Inženjer gradilišta ili Voditelja radova | 1 | 10 |
| 2 | 20 |
| 3 | 30 |
| 4 i više | 40 |

Za dokazivanje specifičnog iskustva stručnjaka koje je predmet bodovanja, ponuditelji su ovlašteni uz ponudu dostaviti:

- Životopis stručnjaka koji sadrži podatke o specifičnom iskustvu stručnjaka koje je predmet bodovanja.

Životopis treba sadržavati relevantne podatke koji omogućuju dodjelu bodova. Bodovi se dodjeljuju za specifično iskustvo stručnjaka kojeg je ponuditelj nominirao u okviru uvjeta stručne sposobnosti.

Ukoliko ponuditelj uopće ne dostavi životopis u ponudi, odnosno ne dostavi životopis stručnjaka kojeg je nominirao za profil Stručnjaka 1 u okviru uvjeta stručne sposobnosti, Naručitelj neće ponuditelju za ovaj nefinancijski kriterij za odabir ponude dodijeliti bodove.

Ponuditelji su ovlašteni koristiti obrazac životopisa objavljen uz Dokumentaciju o nabavi kako slijedi:

- Životopis stručnjaka **– Prilog 7** priložen ovoj Dokumentaciji o nabavi.

Ponuditelji odnosno gospodarski subjekti su ovlašteni dostaviti i životopis u drugačijem obliku i sadržaju te će isti biti prihvaćen ako sadrži potrebne podatke za dodjelu bodova. Predmetni životopis koji se može dostaviti uz ponudu ne treba biti potpisan.

**6. PONUDA**

**6.1 Sadržaj ponude**

Ponuda mora sadržavati minimalno:

1. Popunjeni Ponudbeni list – **Prilog 1** (ako je primjenjivo i **Prilog 1.a i 1.b**., ovisno o tome podnosi li ponudu zajednica ponuditelja, odnosno, planira li se izvršenje dijela ugovora prepustiti podugovarateljima)

2. Popunjeni dokument Troškovnika - **Prilog 2**

3. Dokaz nepostojanja razloga za isključenje iz točke 3. Poziva na dostavu ponuda – **Prilog 3** **i Potvrda porezne**

4. Dokaz tehničke sposobnosti iz točke 4.1.1 Poziva na dostavu ponuda – **Prilog 4 (Popis izvršenih radova)**

5. Dokaz tehničke sposobnosti iz točke 4.1.2 Poziva na dostavu ponuda – **Prilog 5 (Popis predloženih stručnjaka)**

6. Izjava o trajanju jamstva za otklanjanje nedostataka u jamstvenom roku **(Prilog 6.)**

7. Dokaz specifičnog iskustva Stručnjaka 1 iz točke 5.3. Poziva na dostavu ponuda - **Prilog 7. (Obrazac životopisa)**

8. Dokaz o sukladnosti iz točke 2.2. Poziva na dostavu ponuda **– Prilog 8 (Lista troškovničkih stavki za koje je potrebno utvrditi sukladnost s tehničkom specifikacijom i normama)**

9. Jamstvo za ozbiljnost ponude

* 1. **Rok i način dostave ponude**

~~Rok za dostavu ponuda je~~ **~~15.12.2023. u 10:00h~~**~~.~~ **Rok za dostavu ponuda je 21.12.2023. u 10:00h**. Otvaranje **ponuda nije javno.**

**Obzirom da je zgrada Naručitelja iseljena zbog radova koji se trenutno izvode - Ponuda se predaje neposredno na adresi** **EMDA d.o.o. Ksenije Kantoci 3, 10 000 Zagreb**, ili putem pošte na adresu EMDA d.o.o. Ksenije Kantoci 3, 10 000 Zagreb, u zatvorenoj omotnici s naznakom:

**Evidencijski broj nabave: 4-2023 za Naručitelja Hrvatski glazbeni zavod**

**„NE OTVARAJ“**

**- Na poleđini:**

**Naziv i adresa:**

**EMDA d.o.o.**

**Ksenije Kantoci 3**

**10000 Zagreb**

**HRVATSKA**

**Naziv i adresa ponuditelja**

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju. Dakle, ponuditelji su dužni osigurati da njihova ponuda bude zaprimljena najkasnije do isteka roka za dostavu ponuda.

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

**6.3. Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, poželjno je dostaviti i ponudu na CD /DVD R ili drugom USB-u, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

**6.4. Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajeni u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren.

**6.5. Rok valjanosti ponude**

Rok valjanosti ponude je najmanje **30 dana** od dana određenog kao krajnji rok za dostavu ponude.

Na zahtjev Naručitelja, ponuditelj će produžiti rok valjanosti svoje ponude. Naručitelj je ovlašten odbiti ponudu čiji je rok valjanosti kraći od zahtijevanog.

Iz opravdanih razloga, Naručitelj može u pisanoj formi tražiti, a ponuditelj će također u pisanoj formi produljiti rok valjanosti ponude. U roku produženja valjanosti ponude niti Naručitelj niti ponuditelj neće tražiti izmjenu ponude.

**6.6. Uvjeti plaćanja**

Obračun i naplata vrijednosti ugovora izvršit će se na žiro račun odabranog ponuditelja prema stvarno izvedenim radovima po privremenim situacijama/računima ovjerenim od Nadzornog inženjera i prihvaćenih od strane Naručitelja, a sve temeljem jediničnih cijena iz ponudbenog troškovnika i stvarno izvedenih količina radova.

**Ovjereni iznos po privremenoj situaciji mora biti najmanje 500.000,00 EUR bez PDV-a da bi bio valjan za plaćanje.**

Naručitelj se obvezuje ovjereni neprijeporni dio računa/situacije platiti Ponuditelju/članu zajednice ponuditelja u roku **60 dana** od dana primitka ovjerenog računa/situacije.

1. **JAMSTVA**

**7.1. JAMSTVO ZA OZBILJNOST PONUDE**

Ponuditelj je obvezan u ponudi priložiti jamstvo za ozbiljnost ponude u vrijednosti od 400.000,00 EUR, u obliku bankarske garancije s rokom valjanosti koji ne smije biti kraći od roka valjanosti ponude.

U bankarskoj garanciji mora biti navedeno sljedeće:

* Korisnik garancije HRVATSKI GLAZBENI ZAVOD, Gundulićeva 6, HR-10000 Zagreb,

OIB: 93966915493

* Banka se jamstvom obvezuje da će Korisniku garancije jamstva neopozivo, bezuvjetno, na ,,prvi pisani poziv'' i ,,bez prava prigovora'' isplatiti navedeni iznos na temelju pisanog zahtjeva Korisnika garancije u kojem će stajati da ponuditelj krši svoju obvezu ili obveze i na koji način, a u slučaju:

- odustajanja ponuditelja od svoje ponude u roku njezine valjanosti,

- nedostavljanja svih potrebnih rješenja/potvrda sukladno posebnim propisima prije potpisa ugovora sukladno točki 9. Poziva, ako je primjenjivo

- neprihvaćanja ispravka računske greške,

- odbijanja potpisivanja ugovora o nabavi, ili

- nedostavljanja jamstva za uredno ispunjenje ugovora o nabavi.

Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta.

Jamstvo za ozbiljnost ponude u obliku bankarske garancije dostavlja se u papirnatom obliku, u izvorniku, u zatvorenoj omotnici na način propisan točkom 6.2. Poziva na dostavu ponuda. Jamstvo ne smije biti ni na koji način oštećeno (bušenjem, klamanjem i sl.).

Rok jamstva za ozbiljnost ponude mora biti najmanje do isteka roka valjanosti ponude. Ponuditelj može dostaviti jamstvo čija je valjanost duža od roka valjanosti ponude. Ako istekne rok valjanosti ponude ili jamstva za ozbiljnost ponude prije potpisivanja Ugovora o nabavi, Naručitelj će od ponuditelja koji je podnio najpovoljniju ponudu tražiti njihovo produljenje u primjerenom roku.

U slučaju zajednice gospodarskih subjekata, jamstvo za ozbiljnost ponude ne mora glasiti na sve članove zajednice gospodarskih subjekata. Dopušteno je da zajednica gospodarskih subjekata priloži jamstvo za ozbiljnost ponude koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva. Bankovno jamstvo mora glasiti na valutu ugovora, a u slučaju da glasi na stranu valutu, prilikom preračunavanja primijenit će se srednji tečaj Hrvatske narodne banke na dan objave Poziva na dostavu ponuda. Za valutu koja ne kotira na deviznom tržištu u Republici Hrvatskoj, Naručitelj će pri konverziji u EUR koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke za mjesec u kojemu je objavljen ovaj Poziv na dostavu ponuda.

Umjesto dostavljanja jamstva za ozbiljnost ponude u obliku bankovne garancije, ponuditelj ima mogućnost dati novčani polog u traženom iznosu visine jamstva i to na račun Naručitelja otvoren kod Privredne banke Zagreb d.d., IBAN HR5723400091110039946.

Pod opisom plaćanja potrebno je navesti da se radi o jamstvu za ozbiljnost ponude i navesti evidencijski broj nabave, a u pozivu na broj navesti OIB/nacionalni identifikacijski broj uplatitelja. Polog mora biti evidentiran na računu Naručitelja u trenutku isteka roka za dostavu ponuda. U slučaju da ponuditelj uplaćuje novčani polog, dužan je u ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelji koji kao jamstvo za ozbiljnost ponude uplaćuju novčani polog, u ponudi moraju navesti IBAN, model i poziv na broj na koji će Naručitelj izvršiti povrat novčanog pologa. Ostale odredbe koje se odnose na bankarsku garanciju, na odgovarajući način primjenjuju se i na novčani polog

**7.2. JAMSTVO ZA UREDNO ISPUNJENJE UGOVORA**

Odabrani ponuditelj je dužan najkasnije u roku od **10 (deset) dana** od potpisivanja Ugovora naručitelju predati jamstvo za uredno ispunjenje ugovora o nabavi za slučaj povrede ugovornih obveza i to u visini 10% (deset posto) vrijednosti ugovora bez PDV-a, u obliku **bankarske garancije**. Jamstvo za uredno ispunjenje ugovora naplatit će se u slučaju povrede ugovornih obveza. Valjanost jamstva mora biti 30 dana duže od roka određenog za izvršenje radova.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, Naručitelj će naplatiti jamstvo za ozbiljnost ponude i raskinuti ugovor o nabavi. U navedenom slučaju, Naručitelj može ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak javne nabave.

Neiskorišteno jamstvo Naručitelj će vratiti Ugovaratelju nakon uspješno izvršenih radova koje su predmet ugovora o nabavi.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

**- u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.**

**- u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.**

**- u drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o nabavi do visine iznosa koje Naručitelj potražuje.**

Umjesto dostavljanja jamstva za uredno izvršenje ugovora u obliku bankovne garancije, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod Privredne banke Zagreb d.d., IBAN HR5723400091110039946. Pod svrhom plaćanja potrebno je navesti da se radi o jamstvu za uredno izvršenje ugovora i navesti evidencijski broj nabave 4-2023. Polog mora biti evidentiran na računu Naručitelja najkasnije u roku **od 10 (deset) dana** od potpisivanja Ugovora o nabavi.

U slučaju zajednice ponuditelja jamstvo za uredno ispunjenje može dostaviti bilo koji član zajednice, u cijelosti (s navodom o tome da je riječ o zajednici ponuditelja) ili parcijalno s članom/vima u ukupno traženom iznosu.

**7.3. JAMSTVO ZA OTKLANJANJE NEDOSTATAKA U JAMSTVENOM ROKU**

Odabrani gospodarski subjekt se obvezuje da će u jamstvenom roku bez prava na posebnu naknadu, izvršiti popravak svih nedostataka.

Ugovaratelj će jamčiti za izvedene radove u trajanju od najmanje 24 mjeseca, odnosno za ponuđeni jamstveni rok sukladno točki 5.2. ovog Poziva na dostavu ponuda. Jamstvo za otklanjanje nedostataka u jamstvenom roku iz ove točke Poziva na dostavu ponuda Naručitelj će zadržati za vrijeme trajanja ukupnog razdoblja u kojemu ugovaratelj odgovara za nedostatke u izvedenim radovima prema ponuđenom roku.

Jamstveni rok za izvedene radove počinje teći od dana uredne primopredaje izvedenih radova.

Ugovaratelj je obvezan u roku od 10 (deset) dana od primopredaje izvedenih radova dostaviti jamstvo za otklanjanje nedostataka u jamstvenom roku u obliku bjanko zadužnice u jednom originalnom primjerku. Bjanko zadužnica mora biti ovjerena od javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“ br. 115/12, 82/17) u iznosu od najmanje 5% vrijednosti ugovora o nabavi bez PDV-a.

Ovo jamstvo Naručitelj će aktivirati u slučaju da Izvođač/Isporučitelj u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

U slučaju sklapanja ugovora sa zajednicom gospodarskih subjekata (zajednicom ponuditelja) jamstvo za otklanjanje nedostataka u jamstvenom roku može dostaviti bilo koji član zajednice, u cijelosti (s navodom o tome da je riječ o zajednici ponuditelja) ili parcijalno s članovima u ukupno traženom iznosu.

**8. PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj isključuje ponuditelja kod kojeg postoje razlozi za isključenje te potom provjerava sukladnost ponude s ostalim uvjetima Poziva na dostavu ponude.

U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti kraći od 5 niti dulji od 10 kalendarskih dana pojašnjenjem ili upotpunjavanjem u vezi s dokumentima traženim u donosu na postojanje razloga isključenja, uvjete sposobnosti, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu na dostavu ponuda).

U postupku pregleda i ocjene ponuda Naručitelj može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja, a ujedno će odluku o odabiru o odabranom ponuditelju i ukupnoj vrijednosti odabrane ponude objaviti i na istom mjestu gdje je objavljen Poziv na dostavu ponuda ([www.strukturnifondovi.hr](http://www.strukturnifondovi.hr)), najkasnije po sklapanju Ugovora o nabavi.

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj je obvezan na osnovi rezultata pregleda i ocjene ponuda odbiti :

* ponudu koja nije cjelovita (ne sadrži sve Pozivom na dostavu ponuda propisane obveze elemente),
* ponudu koja nije u skladu sa odredbama poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva

**Naručitelj može odbiti ponudu čija je cijena veća od osiguranih sredstava za nabavu.**

Naručitelj poništava postupak nabave ako nakon isteka roka za dostavu ponuda:

-nije pristigla niti jedna ponuda;

-nije dobio niti jednu valjanu ponudu;

-nakon odbijanja ponuda ne preostane nijedna valjana ponuda.

Naručitelj može poništiti postupak ako:

-se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora

-su nastale značajne nove okolnosti vezane uz projekt za koji se provodi nabava

Ako najpovoljniji ponuditelj na poziv Naručitelja u roku od 5 dana ne dostavi potrebnu dokumentaciju sukladno točki 2.2 ovog Poziva kojom se utvrđuje sukladnosti s tehničkom specifikacijom i normama, ili ako se iz dostavljene dokumentacije ne može nedvojbeno utvrditi tražena sukladnost stavki navedenih u Prilogu 8 ovog Poziva, Naručitelj može ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak javne nabave.

**9. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA**

Svi radovi koji su predmet ovoga postupka javne nabave trebaju se izvoditi sukladno važećim propisima, i to: Zakonu o gradnji (Narodne novine br. 153/13, 20/17, 39/19 i 125/19), ZOO-u, Zakonu o poslovima i djelatnostima prostornog uređenja i gradnje (Narodne novine br. 78/15, 118/18, 110/19; dalje; ZPDPUG), Zakonu o tehničkim zahtjevima za proizvode i ocjenjivanju sukladnosti (Narodne novine br. 126/21), Zakonu o građevnim proizvodima (Narodne novine br. 76/13, 30/14, 130/17, 39/19 i 118/20), Zakonu o prostornom uređenju (Narodne novine br. 153/13, 65/17, 114/18, 39/19 i 98/19), Zakonu o zaštiti okoliša (Narodne novine br. 80/13, 153/13, 78/15, 12/18 i 118/18), Tehničkom propisu o građevnim proizvodima (Narodne novine br. 35/18 i 104/19), njihovim izmjenama i dopunama, pravilima struke i ostalim zakonima i propisima koji se odnose na predmet ovoga postupka javne nabave, osim Posebnih uzanci o građenju (NN 137/2021) koje se neće primjenjivati.

Izvođač je dužan pridržavati se svih gore navedenih propisa te subjekti koji izvode radove moraju udovoljavati svim uvjetima primjenjivim sukladno predmetnim propisima.

- Jedinstvena kontaktna točka u Hrvatskoj: http://psc.hr

- Centar unutarnjeg tržišta EU: www.cut.hr

- Ministarstvo prostornog uređenja, graditeljstva i državne imovine: https://mgipu.gov.hr

- Ministarstvo gospodarstva i održivog razvoja: https://gospodarstvo.gov.hr

- Ministarstvo financija – Porezna uprava: https://www.porezna-uprava.hr

Stručnjaci koji će sudjelovati u izvršenju predmeta nabave za pojedinačno zaštićeno kulturno dobro ili koje se nalaze u povijesnoj urbanoj cjelini Grada Zagreba i kulturno povijesnim cjelinama na području obuhvaćenom Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne Novine“ broj 21/2023), moraju prije izvršenja posla imati dopuštenje ministarstva nadležnog za kulturu za obavljanje poslova zaštite i očuvanja kulturnih dobara sukladno važećem Zakonu o zaštiti i očuvanju kulturnih dobara („Narodne Novine“ broj 69/1999, 151/2003, 157/2003, 100/2004, 87/2009, 88/2010, 61/2011, 25/2012, 136/2012, 157/2013, 152/2014, 98/2015, 102/2015, 44/2017, 90/2018, 32/2020, 62/2020, 117/2021, 114/2022) i Pravilniku o uvjetima za dobivanje dopuštenja za obavljanje poslova na zaštiti i očuvanju kulturnih dobara („Narodne Novine“ broj 98/18).

Podaci o tijelima od kojih gospodarski subjekt može dobiti pravovaljanu informaciju o obvezama koje proizlaze iz odredbi važećeg Zakona o zaštiti i očuvanju kulturnih dobara („Narodne Novine“ broj 69/1999, 151/2003, 157/2003, 100/2004, 87/2009, 88/2010, 61/2011, 25/2012, 136/2012, 157/2013, 152/2014, 98/2015, 102/2015, 44/2017, 90/2018, 32/2020, 62/2020, 117/2021, 114/2022) i Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara („Narodne Novine“ broj 98/18):

- Ministarstvo kulture i medija Republike Hrvatske.

Također, gospodarski subjekt te stručnjaci koji će izvoditi radove koje čine predmet nabave moraju u izvršavanju ugovora prije početka posla ispunjavati uvjete i zahtjeve iz Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne Novine“ broj 21/2023) i ostale primjenjive propise što se odnosi i na sve eventualne izmjene i dopune tih propisa.

Izvođač mora osigurati poštivanje gore navedenih propisa pri izvođenja radova koje čine ovaj predmet nabave. Naručitelj u svako doba prije sklapanja ugovora te tijekom izvršavanja ugovora o nabavi, ima pravo, ali ne i obvezu, provjere udovoljava li Izvođač zakonodavnom okviru iz ove točke Poziva. Ako Naručitelj pri provjeri utvrdi da Izvršitelj i/ili angažirani stručnjaci ne ispunjavaju ne ispunjavaju sve uvjete i zahtjeve iz gore navedenih zakona i propisa ovlašten je raskinuti ugovorni odnos bez obveze ostavljanja naknadnog primjerenog roka i ima pravo zahtijevati naknadu štete.

**10. REGISTAR STVARNIH VLASNIKA**

Registar stvarnih vlasnika je središnja elektronička baza podataka koja sadrži podatke o stvarnim vlasnicima pravnih subjekata i trustova, a stvarnim vlasnikom smatra se svaka fizička osoba (ili osobe) koja je konačni vlasnik stranke ili kontrolira stranku ili na drugi način njome upravlja, uključujući onu fizičku osobu (osobe) koja izvršava krajnju učinkovitu kontrolu nad pravnom osobom.

U svakom trenutku nakon izvršnosti Odluke o odabiru, Naručitelj je ovlašten, ali ne i obvezan od ugovaratelja zahtijevati dostavu izvatka iz registra stvarnih vlasnika ili jednakovrijednog dokumenta sukladno propisima primjenjivim u državi poslovnog nastana gospodarskog subjekta, za sve gospodarske subjekte u ponudi.

**11. OSTALI UVJETI IZVŠENJA UGOVORA O NABAVI**

**11.1. NEDOPUŠTENE IZMJENE UGOVORA**

Nisu dopuštene izmjene ugovora koja se smatraju značajnima.

Izmjena se smatra značajnom ako:

a) naručitelj izmjenom unosi uvjete, koji da su bili dio prvotnog postupka nabave, bi omogućili uključivanje drugih ponuditelja različitih od onih koji su prvotno odabrani,

b) bi dovele do dodjele ugovora ugovaratelju različitom od onog kojem je prvotno dodijeljen ugovor,

c) naručitelj značajno povećava opseg ugovora koji sadržava radove/usluge/robe koje nisu prvotno tražene.

d) izmjene mijenjaju ekonomsku ravnotežu u korist ugovaratelja na način koji nije predviđen prvotnim ugovorom.

**11.2. DOPUŠTENO UGOVARANJE DODATNIH RADOVA**

Dodatni radovi su nepredviđeni, zamjenski i naknadni radovi čije izvođenje nije predviđeno u ugovornom troškovniku.

Nepredviđeni radovi su radovi uzrokovani okolnostima koje Naručitelj nije mogao predvidjeti u vrijeme sklapanja ugovora, a koje je nužno izvesti iz tehnoloških i/ili funkcionalnih razloga, radi redovitog izvođenja ugovorenih radova te eventualno hitnih radovi koje je nužno izvesti u svrhu očuvanja stabilnosti i sigurnosti građevine, okoline i osoba.

Zamjenski radovi su radovi koji zamjenjuju određenu vrstu/stavku već ugovornih radova koje je potrebno zamijeniti na zahtjev i/ili temeljem odobrenja glavnog projektanta, a koji su tehnički i oblikovno najmanje jednakovrijedno rješenje. Za izvođenje zamjenskih radova Izvođač je dužan Naručitelju dostaviti analizu cijena koja ne prelazi vrijednost ugovorenog rada/stavke koji se mijenja.

Naknadni radovi su oni radovi koji nisu ugovoreni i nisu nužni za ispunjenje ugovora a Naručitelj zahtjeva da se izvedu. Za izvođenje naknadnih radova Izvođač je dužan Naručitelju na odobrenje dostaviti analizu cijena te mora imati pisanu suglasnost Naručitelja. Obračun dodatnih radova izvršit će se prema stvarno izvedenim količinama uz odobrenje Nadzornog inženjera.

Ako je potrebno ugovoriti dodatne radove koji su nužni za završetak projekta, u navedenom slučaju ukupna vrijednost dodatno ugovorenih radova ne smije prelaziti 50% ukupne vrijednosti osnovnog ugovora o nabavi. Pri sklapanju dodatka ugovoru jedinične cijene iz osnovnog ugovora ne smiju se povećavati, osim u slučaju kada je tako određeno prisilnim zakonskim odredbama kada se navedeni iznos ne kumulira u % dodatno ugovorenih radova.

**11.3. SNIMAK ZATEČENOG STANJA**

Snimak zatečenog stanja u tehnologiji oblaka točaka, što je predmet zasebne troškovničke stavke,  dostavlja se u roku 30 dana od početka radova cjelovite obnove.

**11.4. IZVEDBA DRUGIH RADOVA I ISPORUKA ROBE ZA VRIJEME TRAJANJA PREDMETNIH RADOVA**

Naručitelj će provesti zasebne postupke nabave drugih radova i/ili nabava robe koji nisu predmet ovog Poziva na dostavu ponuda, a koji će se izvoditi za vrijeme predmetnih radova cjelovite obnove definiranih Prilogom 2. U tom slučaju Izvođač radova cjelovite obnove postaje glavni izvođač i mora osigurati pristup na gradilište drugih izvođača te je u obvezi koordinacije istih.

Drugi radovi  i/ili nabava robe posebice uključuju:

1. Izvođenje interijerskih restauratorsko konzervatorskih radova u sklopu cjelovite obnove zgrade HGZ-a. Konzervatorsko restauratorski radovi izvode se u reprezentativnim prostorima HGZ-a (velika i mala dvorana, svečano stubište te ulazni i drugi prostori koji su predmet tih radova). Glavni izvođač je dužan ustupiti drugim izvođačima korištenje radne platforme u prostorima velike i male dvorane bez naknade. Radne platforme sastavni su dio ovog troškovnika. Glavni izvođač snosi sve režijske troškove i troškove organizacije gradilišta ostalih izvođača radova, sukladno stavci organizacije gradilišta ovog troškovnika.
2. Izvođenje završnih radova i dobava ugrađene opreme u sklopu cjelovite obnove zgrade HGZ-a. Završni radovi i dobava ugrađene opreme uključuju radove na zidnim oblogama, dekorativnim elementima stropova, ugradnju dijela sanitarnih uređaja i opreme, izvedbu elemenata ugradbene opreme potrebne za funkcionalno korištenje zgrade, te drugi radovi i oprema nužan za ishođenje uporabne dozvole. Glavni izvođač snosi sve režijske troškove i troškove organizacije gradilišta ostalih izvođača radova, sukladno stavci organizacije gradilišta ovog troškovnika.
3. Nabava interijerske opreme u sklopu cjelovite obnove zgrade HGZ-a. Nabava interijerske opreme uključuje dobavu pokretnog i dijela ugradbenog namještaja u zgradi HGZ-a. Glavni izvođač snosi sve režijske troškove i troškove organizacije gradilišta ostalih izvođača radova, sukladno stavci organizacije gradilišta ovog troškovnika.

Naručitelj zadržava pravo da tijekom izvedbe radova cjelovite obnove uvede u posao i druge izvođače i dobavljače sukladno potrebi realizacije projekta.

**11.5. RADIONIČKA DOKUMENTACIJA**

Izvođač je obvezan u odgovarajućem roku, a najkasnije 30 dana prije izvođenja radova za koje je Troškovnikom propisana izrada Radioničke dokumentacije ili koju dodatno potražuje Stručni ili Projektantski nadzor, dostaviti istu e-mailom na ovjeru predstavniku službe Stručnog ili Projektantskog nadzora i to u odgovarajućem digitalnom formatu (\*ifc ili \*dwg). Radioničku dokumentaciju ovjerava predstavnik službe Projektantskog nadzora.

**11.6. UZORCI**

Prije narudžbe pojedinih materijala i tipskih proizvoda Izvođač je dužan izvesti i/ili dostaviti uzorke, elemente uzorka, boje i tonove i tome slično na pregled i ovjeru Projektantskom nadzoru; a najkasnije 30 dana prije početka radova na koje se Uzorci odnose.

**12. PRILOZI**

**Prilog 1** Ponudbeni list

**Prilog 2** Troškovnik

**Prilog 3** Izjava o nepostojanju razloga isključenja i Potvrda porezne

**Prilog 4** Izjava o tehničkoj sposobnosti (Popis izvršenih radova)

**Prilog 5** Izjava o stručnjacima s referencom Stručnjaka 1 (Popis predloženih stručnjaka)

**Prilog 6** Izjava o trajanju jamstva za otklanjanje nedostataka u jamstvenom roku

**Prilog 7** Obrazac Životopisa predloženog Stručnjaka 1

**Prilog 8** Lista troškovničkih stavki za koje je potrebno utvrditi sukladnosti s tehničkom specifikacijom i normama prije sklapanja ugovora o nabavi

1. *Kriterij stručne sposobnosti razlikuje se od referenci koje se boduju u kriterij odabira ponude, stoga se projekt koji se navodi kao minimalna stručna sposobnosti ne može bodovati prema Kriteriju za odabir ponude* [↑](#footnote-ref-1)
2. *U broj projekata se neće računati projekt naveden kao minimalna stručna sposobnost Stručnjaka 1, sve i ako isti zadovoljava oba kriterija* [↑](#footnote-ref-2)
3. *Sukladno Zakonu o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21) odnosno Zakonu primjenjivom u zemlji u kojoj se nalazi pojedinačno zaštićeno kulturno dobro* [↑](#footnote-ref-3)